ຕໍາຫລວດ ຈັບພວກປະທ້ວງ ທີ່ຕະຫລາດຮຸ້ນນິວຢອກ 70 ກ່ວາຄົນ (ເບິ່ງວີດີໂອ)
ການປະທ້ວງທີ່​ນິວຢອກເປັນພຽງນຶ່ງ ໃນຫລາຍໆການປະທ້ວງ​ ໃນທົ່ວສະຫະລັດ ແລະທົ່ວໂລກ ເມື່ອວັນເສົາວານນີ້ ທີ່ດົນໃຈໂດຍຂະ​ບວນການ Occupy Wall Street.
ຕໍາຫລວດນີວຢອກ ໄດ້ຈັບກຸມພວກປະທ້ວງຫລາຍກວ່າ 70 ຄົນເມື່ອວັນເສົາວານນີ້ ໂຮມ ທັງອີກຫລາຍສິບຄົນທີ່ຄຸ້ມ Times Square ທີ່ໄດ້ປະກອບສ່ວນ ໃນການເດີນຂະບວນ ປະທ້ວງໃນທົ່ວໂລກມາເປັນເວລານຶ່ງເດືອນ ຕໍ່ຕ້ານອັນທີ່ພວກປະທ້ວງເອີ້ນວ່າຄວາມ ໂລບມາກຂອງພວກບໍລິສັດໃຫຍ່ໆນັ້ນ ພວກຕໍາຫລວດນີວຢອກ ທີ່ປະກອບດ້ວຍເຄື່ອງມືປາບການຈະລາຈົນ ແລະອີກຈຸນຶ່ງຂີ່ມ້າ ພະຍາຍາມຂັບໄລ່ພວກປະທ້ວງໃຫ້ໜີອອກຈາກຄຸ້ມ Time Square ການປະທ້ວງທີ່ນິວຢອກເປັນພຽງນຶ່ງໃນຫລາຍໆການປະທ້ວງໃນທົ່ວສະຫະ ລັດ ແລະທົ່ວ ໂລກເມື່ອວັນເສົາວານນີ້ ທີ່ດົນໃຈໂດຍຂະບວນການ Occupy Wall Street ຫລື ຄອບ ຄອງ Wall Street ນັ້ນ ນັກສ້າງຮູບເງົາ Michael Moore ບອກວີໂອເອວ່າ ຕົນໄດ້ເຂົ້າປະກອບ ສ່ວນໃນການປະ ທ້ວງ ຢູ່ຖະນົນ Wall Street ເພື່ອສະແດງຄວາມເປັນເອກກະພາບກັບພວກປະທ້ວງ ໃນການປະທ້ວງຕໍ່ຕ້ານພວກບໍລິສັດໃຫຍ່ໆ ໃນອາເມຣິການັ້ນ ສ່ວນທີ່ກຸງໂຣມ ປະເທດອິຕາລີ ພວກຕໍາຫລວດໄດ້ຍິງລະເບີດນໍ້າຕາ ແລະສີດປືນນໍ້າ ເວລາ ພວກປະທ້ວງກຸ່ມນ້ອຍໆກຸ່ມນຶ່ງແຍກອອກຈາກກຸ່ມ ໃຫຍ່ຫລາຍຮ້ອຍຄົນ ທີ່ອັ່ງອໍຢູ່ຕາມຖະ ນົນຫົນທາງນັ້ນ ແລ້ວພາກັນທຸບ ກະຈົກຮ້ານຄ້າຮ້າຍຂາຍ ແລະຈູດໄຟເຜົາ ມີຕໍາຫລວດ ອອກປະຕິບັດ ການຢ່າງໜາແໜ້ນໃນເມືອງຫລວງຂອງອິຕາລີ ທີ່ລອນດອນ ປະເທດອັງກິດ ກໍມີການຊຸກຍູ້ຕ່ອຍຕີກັນລະຫວ່າງຕໍາຫລວດ ກັບພວກປະ ທ້ວງກຸ່ມນຶ່ງ ໃນຈໍານວນຫລາຍຮ້ອຍຄົນ ທີ່ໄປໂຮມຊຸມນຸມກັນ ຢູ່ໃກ້ວິຫານ ຫລືໂບດໃຫຍ່ St Paul ນັ້ນ ນອກນີ້ແລ້ວ ການເດີນຂະບວນປະທ້ວງ ຍັງເກີດຂຶ້ນຢູ່ປະເທດອື່ນໆ ເຊັ່ນ ອອສເຕຣເລຍ ນີວຊີແລນດ໌ ສະເປນ ເຢຍຣະມັນ ແລະ ຝຣັ່ງ ບ່ອນທີ່ສະມາຊິກຂອງກຸ່ມ 20 ປະເທດມະ ຫາອໍານາດການເງິນກໍາລັງປະຊຸມກັນຢູ່ທີ່ນະຄອນຫລວງປາຣີ ເພື່ອປຶກສາຫາລືກັນເລຶ່ອງ ວິກິດການເສດຖະກິດ ຂອງຢູໂຣບ ພວກເດີນຂະບວນປະທ້ວງຫລາຍຄົນ ພາກັນປະທ້ວງຄວາມບໍ່ເທົ່າທຽມ ກັນລະຫວ່າງພວກ ຄົນຮັ່ງມີ ແລະຄົນທຸກຈົນ ໂດຍເອີ້ນພວກເຂົາເຈົ້າເອງວ່າ “ພວກ 99 ເປີເຊັນ” ສົມທຽບກັບ ພວກ 1 ເປີເຊັນ ທີ່ເຂົາເຈົ້າເວົ້າວ່າ ເປັນພວກປະຊາກອນທີ່ຮັ່ງມີທີ່ສຸດຂອງໂລກນັ້ນ